Carmen Agredano González

Carmen Agredano González (La Coronada de Fuente Obejuna, Kordoba, 1956ko ekainaren 16a) Filologia hispanikoan lizentziatua, Andaluziako poetisa, abeslari eta konpositorea da.

Kuban egon zen bitartean, Nana de la Hierbabuena poema idatzi eta Benito Zambranori bidali zion; La voz dormida filma ari da filmatzen, Dulce Chacónen izen bereko nobelan inspiratuta. Zuzendariak filmerako melodia bat sortzeko eskatu zion eta emaitza zambra erritmoa duen  nana flamenkoa da. Inma Cuesta aktoreak kantatzen du fusilatu baino lehen bere umeari agur esaten dion Hortènsia izenako amaren paperean .

La voz dormida filma 2011ko irailean estreinatu zen Donostiako Nazioarteko Zinemaldian, Maria Leonek aktoresa berri onenaren Zilarrezko Maskorra jaso zuen eta filmak 2012ko Goya sarietan bederatzi izendapen izan zituen. 2012ko otsailean, Arte eta Zientzia Zinematografikoen Akademiak hiru Goya eman zizkion filmari, eta horietako bat Carmen Agredanoren Nana de la hierbabuena kantarentzat izan zen. 2012. urtean bertan, Fuente Obejunako Udalak omenaldia egin zion eta Coronadakoak herriko alaba kuttuna izendatu zuten.

2013an Domingo Doreste zine zuzendari kanariarrak  egin zuen Sombras de Papel, Gran Canaria Siglo XVIII dokumentalaren musika-gai nagusia den En la eternidad kanta konposatu zuen.

2014an Fuente Obejunako musika eskolaren laguntzaz aurrera eraman zuen Sueños de siesta proiektua estreinatu zuen

2015an Esquinas sin sombra poema liburua aurkeztu zuen  Kordobako Góngora etxean. 

2016ko apirilean, Bartzelonako Les Corts emakumeen kartzelan, Maria Salvo Iborra idazleari egin zitzaion omenaldia antolatu zuen talde sustatzailearekin lankidetzan aritu zen. Urte berean, Domingo Doreste zuzendariarekin  lankidetzan aritu zen beste behin, Pino Ojeda idazle, margolari eta eskultore kanariarraren omenez jaio zeneko mendeurrenean egin zuen  La habitación del fondo dokumentalaren musika-gai nagusia den Como los vientos kantaren testuarekin eta musikarekin. Andaluziako landa-munduko musika ezagutzen duen aditua da, eta, sarritan, musika-genero horren garrantziari buruzko biltzar eta txostenetan parte hartzen du.

 Erreferentziak 

 Kanpo estekak 

Kategoria:XXI. mendeko Espainiako idazleak
Kategoria:XXI. mendeko emakume idazleak
Kategoria:Gaztelaniazko idazleak
Kategoria:Andaluziako idazleak
Kategoria:Goya Sariaren irabazleak
Kategoria:Kordoba probintziako jendea
Kategoria:Espainiako abeslariak